CELEX: C2007/140/33
Language: lt
Date: 2007-06-23 00:00:00
Title: Byla T-271/04 2007 m. gegužės 8 d. Pirmosios instancijos teismo sprendimas Citymo prieš Komisiją (Sutartinė atsakomybė — Arbitražinė išlyga — Nuomos sutartis — Nepriimtinumas — Deliktinė atsakomybė — Derybos iki sutarties sudarymo — Prieštaravimas dėl teisėtumo — Teisėti lūkesčiai — Gera valia — Piktnaudžiavimas teise — Materialinė žala — Galimybės praradimas)

23.6.2007   
            
            
               LT
            
            
               Europos Sąjungos oficialusis leidinys
            
            
               C 140/20
            
         2007 m. gegužės 8 d. Pirmosios instancijos teismo sprendimas Citymo prieš Komisiją
   
   (Byla T-271/04) (1)
   
   (Sutartinė atsakomybė - Arbitražinė išlyga - Nuomos sutartis - Nepriimtinumas - Deliktinė atsakomybė - Derybos iki sutarties sudarymo - Prieštaravimas dėl teisėtumo - Teisėti lūkesčiai - Gera valia - Piktnaudžiavimas teise - Materialinė žala - Galimybės praradimas)
   (2007/C 140/33)
   Proceso kalba: prancūzų
   Šalys
   
      Ieškovė: Citymo SA (Briuselis, Belgija), atstovaujama advokatų P. Van Ommeslaghe, I. Heenen ir P.-M. Louis
   
      Atsakovė: Europos Bendrijų Komisija, atstovaujama L. Parpala ir E. Manhaeve, padedamų advokatų D. Philippe ir M. Gouden
   Bylos dalykas
   Pirma, ieškinys dėl sutartinės atsakomybės, kuriuo siekiama, kad butų priteista iš Komisijos ieškovei atlyginti nuostolius su palūkanomis dėl nuomos sutarties, kurią su ja tariamai sudarė Europos Bendrija, atstovaujama Komisijos, nutraukimo ir, papildomai, ieškinys dėl deliktinės atsakomybės, siekiant, kad būtų atlyginta ieškovės tariamai patirta žala po Komisijos sprendimo nutraukti derybas dėl minėtos nuomos sutarties sudarymo.
   Sprendimo rezoliucinė dalis
   
               1.
            
            
               Komisija turi sumokėti ieškovei 20 000 eurų sumą su palūkanomis, skaičiuojamomis nuo sprendimo priėmimo dienos iki realaus sumokėjimo, kurios prilygsta Europos centrinio banko nustatytai palūkanų normai, taikomai atitinkamo laikotarpio pagrindinėms refinansavimo operacijoms, ją padidinus dviem procentais, su sąlyga, kad nebus viršyta 6 % riba.
            
         
               2.
            
            
               Likusi ieškinio dalis atmetama.
            
         
               3.
            
            
               Kiekviena šalis padengia savo bylinėjimosi išlaidas.
            
         
      (1)  OL C 262, 2004 10 23.